CELEX: 62022CN0054
Language: et
Date: 2022-01-27 00:00:00
Title: Kohtuasi C-54/22: Rumeenia 27. jaanuaril 2022 esitatud apellatsioonkaebus Üldkohtu (kümnes koda) 10. novembri 2021. aasta otsuse peale kohtuasjas T-495/19: Rumeenia versus komisjon

21.3.2022   
            
            
               ET
            
            
               Euroopa Liidu Teataja
            
            
               C 128/12
            
         
      Rumeenia 27. jaanuaril 2022 esitatud apellatsioonkaebus Üldkohtu (kümnes koda) 10. novembri 2021. aasta otsuse peale kohtuasjas T-495/19: Rumeenia versus komisjon
      (Kohtuasi C-54/22)
      (2022/C 128/16)
      Kohtumenetluse keel: rumeenia
      
         Pooled
      
      
         Apellant: Rumeenia (esindajad: E. Gane, L. Liţu, L.-E. Baţagoi)
      
         Teised menetlusosalised: Euroopa Komisjon, Ungari
      
         Apellandi nõuded
      
      
                  —
               
               
                  tunnistada apellatsioonkaebus vastuvõetavaks, tühistada Üldkohtu otsus kohtuasjas T-495/19 selle väite analüüsi osas, mille kohaselt on rikutud määruse nr 211/2011 artikli 4 lõike 2 punkti b, ja lahendada kohtuasi T-495/19 otsusega, millega rahuldatakse hagi komisjoni otsuse (EL) 2019/721 tühistamise nõudes;
                  või
               
            
                  —
               
               
                  tunnistada apellatsioonkaebus vastuvõetavaks, tühistada Üldkohtu otsus kohtuasjas T-495/19 selle väite analüüsi osas, mille kohaselt on rikutud määruse nr 211/2011 artikli 4 lõike 2 punkti b, ja saata kohtuasi T-495/19 tagasi Üldkohtule lahendamiseks, et ta teeks asjas uue otsuse, rahuldaks tühistamishagi ja tühistaks komisjoni otsuse (EL) 2019/721;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Rumeenia põhjendab oma hagi väitega, et on rikutud määruse nr 211/2011 artikli 4 lõike 2 punkti b koostoimes ELL artikli 5 lõikega 2.
      Üldkohus on läinud vastuollu nende sätetega, rikkudes õigusnorme:
      
                  i)
               
               
                  esiteks sellega, kuidas ta tõlgendas tingimusi, mille esinemisel komisjon võib keelduda Euroopa kodanikualgatuse registreerimisest – eriti kui ta leidis, et sellest võib keelduda üksnes siis, kui saab täielikult välistada võimaluse, et komisjon esitab aluslepingute rakendamiseks liidu õigusakti ettepaneku.
                  Algatus jääks ilmselgelt väljapoole komisjoni pädevust esitada õigusakti ettepanek, kui esitatud meetmete abstraktse õigusliku hinnangu põhjal tekib suur kahtlus, kas aluslepingute põhjal saab sarnaseid meetmeid võtta.
               
            
                  ii)
               
               
                  teiseks sellega, kuidas ta tõlgendas komisjoni võimalust registreerida Euroopa kodanikualgatus koos reservatsiooniga või teatud tingimusel.
                  Sellises olukorras on komisjon kohustatud arvestama kogu teavet, nii kohustuslikku kui ka valikulist, mille korraldajad on esitanud, ega saa seda isegi osaliselt tähelepanuta jätta.